Жұмыс бөлмесі — Қазақстан Энциклопедиясы
"Жұмыс бөлмесі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Жұмыс бөлмесі — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Жұмыс бөлмесі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 263
TEXT: Қазақстан Энциклопедиясы Жұмыс бөлмесінің негізгі жабдықтары — жұмыс столдары, креслолар, кітап сөрелері мен шкафтар. Кабинеттегі жұмыс столының аумағы 140 x70 смден кем болмауы тиіс. Жұмыс столын дұрыс пайдаланудың маңызы зор. Отырған адамның тура алдындағы столдың жиегінен 70 см, ал одан солға және оңға қарай 50—60 см аралық оның жұмыс істеуге арналған аймағы болып есептеледі. Бұл жерде жұмысқа тікелей пайдаланылатын заттар болғаны жөн. Столдың оң жақ және сол жақ бұрыштарына бәрінен дұрысы техникалық заттар, сондай-ақ анықтамалық әдебиеттер мен стол календарың қойған дұрыс. Телефонды столға емес, оның сол жағына арнайы тұғырыққа немесе кішкене шкафқа орналастырады. Егер мүмкіндік болса жұмыс столының сол жағына жазу машинкасы тұратын шағындау стол қойған жөн. Жұмыс істеу үшін айналмалы орындық немесе кресло болуы қажет. Жұмыс істеуге арнайы шығарылатын креслоларды, оның арқалығын жоғары төмен жылжытып отыруға арналған тетігі болады, еркін айналатын кіндікке әрі сырғымалы роликке орнатылады. Жұмыс столының қағаз бен майда-шүйде заттарды салатын суырма, жәшіктері болуы керек. Екі тартпалы столдар өте ыңғайлы келеді. Қағаздарды мұқабасы қатты папқаларға салып тікесінен қоюға болатындай суырмалары бар столдар болса тіпті жақсы. Столдың бетіне жарықтық дұрыс түсуінің де маңызы зор. Оның беті мен жан-жағы қара-көлеңкеленбей жарық біркелкі жарқырап түсуі тиіс. Қажет болған жағдайда жарықтың бағытын және жарық тұрған жер мен жұмыс істейтін орьшның аралығын өзгертуге мүмкіндік беретін шамдарды пайдаланған жөн. Жұмыс бөлмесінде демалатын шағын орын жасауға болады, онда креслолар, диван, газет-журнал столы қойылады. Кабинет негізінен үй жағдайындағы кәсіби жұмыс үшін пайдаланылады. Жұмыс орнын тиімді пайдаланған жағдайда кабинетте оқушының сабақ дайындайтын орнын, шағын үй шеберханасын орналастырүға болады. Шаңырақ : Үй-тұрмыстық энциклопедиясы. Алматы : Қаз., 1990 ISBN 5-89800-008-9 } }}} } }}} | Бұл үлгі мақалаларды автоматты түрде қосады
